Чарлз Маккей

Чарлз Маккей (, ) — и бритониёӣ, , муаллифи китобҳо ва таронаҳо.

 Зиндагинома 
Чарлз Маккей 27 марти соли 1814 дар шаҳри Перти Шотландия ба дунё омадааст. Модараш дере пас аз таваллуди ӯ вафот кард, падараш бошад дар пиёданизом хидмат намуда, баъдан афсари нерӯҳои дарёӣ буд. Чарлз дар Мактаби шоҳии Каледония дар Лондон ва сипас дар Брюссел таҳсил кардааст, вале қисми зиёди ҷавонии худро дар Фаронса гузаронидааст.

Соли 1834 ба Лондон омада, ба рӯзноманигорӣ машғул мешавад ва дар «Morning Chronicle» аз соли 1835 то 1844 фаъолият мекунад. Соли 1848 Маккей ба рӯзномаи «The Illustrated London News» ба кор мегузарад ва соли 1852 сармуҳаррири он мешавад.

 Эҷод 
Соли 1834 Чарлз маҷмӯаи «Таронаҳо ва ашъор»-ро нашр мекунад. Соли 1841 асари машҳуртарини худро дар бораи равоншиносии омма бо номи «Машҳуртарин гумроҳиҳо ва ҷунунҳои омма» () ба табъ мерасонад, ки ба як асари классикӣ табдил ёфтааст. Дар ин китоб ӯ падидаҳои гумроҳии дастаҷамъона, аз ҷумла «лолашиносӣ» (tulip mania) ва дигар навъҳои савдозадагиро таҳлил кардааст. Инчунин аз зери қалами ӯ китоби «Таърихи Лондон» ва романи таърихӣ дар бораи Англияи қадим бо номи «Longbeard» (1850) баромадаанд.

Духтари ӯ Мэри Маккей ҳамчун нависанда бо тахаллуси Мария Корелли дар олами адабиёт шуҳрат ёфтааст.

 Эзоҳ  

Гурӯҳ:Шоирони Бритониёи Кабир
Гурӯҳ:Шоирони асри XIX
Гурӯҳ:Нависандагони англис
Гурӯҳ:Рӯзноманигорони Бритониёи Кабир